b'\n_START_ARTICLE_\nHuni (faraon)\n_START_SECTION_\n\xc5\xbdivotopis\n_START_PARAGRAPH_\nHuni je naslijedio Kabu. Najvjerojatnije su si bili otac i sin. Da je Huni bio zadnji vladar 3. dinastije, doznajemo iz Me\xc4\x8denove mastabe. Postoji sumnja da je Huni na prijestolje do\xc5\xa1ao vrlo star._NEWLINE_Hunijeva glavna \xc5\xbeena je bila D\xc5\xbeefatnebti. Ona je s Hunijem imala k\xc4\x87er Heteferes I. Huni je imao jo\xc5\xa1 jednu \xc5\xbeenu, Meresank I, s kojom je bio otac Snofrua, svog nasljednika. _NEWLINE_Huni je tijekom svoje vladavine dao izgraditi mnogo gra\xc4\x91evina. Nakon \xc5\xa1to je umro, pokopan je u grobnici za \xc4\x8diju se lokaciju natje\xc4\x8du piramida u Meidumu, Sakara ili mastaba 17 u Meidumu. _NEWLINE_Vezir u vrijeme Hunija bio je \xc4\x8dovjek po imenu Kagemi. _NEWLINE_Od Hunija potje\xc4\x8du svi vladari 4. dinastije, jer je Hunijev sin Snofru osnovao tu dinastiju. Huni je bio predak mnogih \xc4\x8dlanova kraljevske obitelji u 4. dinastiji, te jedan od njegovih slavnih potomaka bio Kufu, poznat po svojoj Velikoj piramidi.\n_START_SECTION_\nGra\xc4\x91evine\n_START_PARAGRAPH_\nHuni je dao sagraditi tvr\xc4\x91avu na otoku Elefantini. Tako je osigurao ju\xc5\xbenu granicu Egipta na 1. kataraktu. _NEWLINE_Huni je tako\xc4\x91er dao sagraditi sedam malih stepenastih piramida. Sagra\xc4\x91ene su u Seili, Zawiyet el-Meiyitinu, Nagi el-Khalifi, Nakadi, Nagi el-Mamariyi, Edfuu i na Elefantini. Ove su piramide neobi\xc4\x8dne jer nemaju unutarnje odaje ni podzemne hodnike. Egiptolozi se ne mogu slo\xc5\xbeiti oko toga koja je bila svrha ovih malih piramida. Postoje teorije da su one la\xc5\xbene grobnice kraljica, da su sveti\xc5\xa1ta povezana s mitom o Horusu i Setu, da su rani oblik Sun\xc4\x8devih hramova, ili da predstavljaju Benben, primordijalni bre\xc5\xbeuljak na kojem je prvi put zasjalo Sunce. Tako\xc4\x91er, treba spomenuti da se me\xc4\x91u ove Hunijeve piramide ubrajala jo\xc5\xa1 jedna, \xc4\x8dije je postojanje zabilje\xc5\xbeeno u 19. st., ali ona se danas vi\xc5\xa1e ne mo\xc5\xbee prona\xc4\x87i._NEWLINE_Smatra se da je piramida u Meidumu izgra\xc4\x91ena za Hunija. Ipak, ne postoji dokaz da je Huni tamo doista pokopan. Pretpostavlja se da je Snofru dao izgraditi piramidu, ali da se ona poslije raspala. Huni je najvjerojatnije pokopan u Sakari. Postoji teorija da je zapravo pokopan u Meidumu, ali ne u samoj piramidi, ve\xc4\x87 u mastabi pod brojem 17 koja pripada kompleksu piramide.'